Forest Feel | LekkeSlaap
Forest Feel bied gerieflike verblyf in 'n ruim en privaat dubbelkamer apart van die hoofhuis in Glen Barrie, George. Die eiendom grens aan 'n inheemse woud en die botaniese tuine. Dit lê ook aan die voet van die Outeniekwaberge.
Dié kamer het 'n privaat ingang en 'n en suite-badkamer. Dit is ideaal vir paartjies, enkellopende avonturiers en sakereisigers. Die kamer het 'n dubbelbed, 'n lessenaar vir sakereisigers, 'n kombuisie, 'n yskas en 'n mikrogolfoond. Ontbytgraan, beskuit, koffie, tee en melk word met aankoms voorsien. 'n Bababedjie kan op aanvraag vir 'n kind onder 2 jaar in die kamer geplaas word. Daar is 'n privaat binnehof met klein braaigeriewe. Gaste het ook toegang tot parkeerplek op die perseel. Die eenheid het DStv en WiFi.
George bied verskeie doendinge en geriewe, soos die Tuinroete Botaniese Tuine, George Gholfklub, Fancourt-landgoed, Outeniqua Choo Tjoe, Outeniekwa Natuurreservaat en die Garden Route Mall.